Sutarties 2 priedas

**FINANSŲ VALDYMO IR APSKAITOS INFORMACINĖS SISTEMOS IŽDO IR RIZIKOS VALDYMO MODULIO DIEGIMO PASLAUGŲ PIRKIMO**

# TECHNINĖ SPECIFIKACIJA

## **PERKANČIOJI ORGANIZACIJA**

* 1. Valstybinė ligonių kasa prie Sveikatos apsaugos ministerijos (toliau – Perkančioji organizacija arba VLK), perka Finansų valdymo ir apskaitos informacinės sistemos (toliau – FVAIS) papildomo SAP S/4 HANA Iždo ir rizikos valdymo modulio diegimo paslaugas.

## **TECHNINĖJE SPECIFIKACIJOJE NAUDOJAMI TERMINAI,**

**TRUMPINIAI IR JŲ APRAŠYMAS**

* 1. **1 lentelė. Terminų ir trumpinių paaiškinimas**

|  |  |
| --- | --- |
| **Trumpinys** | **Aprašymas** |
| FVAIS | Finansų valdymo ir apskaitos informacinė sistema |
| PSDF | Privalomojo sveikatos draudimo fondas |
| SAP S/4 HANA | Įmonės išteklių planavimo (ERP) sistema, kurios pagrindu veikia FVAIS |
| TRM | SAP S/4 HANA Iždo ir rizikų valdymo modulis (*Treasury and Risk Management*) |
| VLK | Valstybinė ligonių kasa prie Sveikatos apsaugos ministerijos |

## **ESAMOS PADĖTIES APRAŠYMAS**

* 1. FVAIS priemonėmis yra tvarkoma VLK administruojamo PSDF finansų bei biudžeto vykdymo apskaita.
  2. FVAIS yra realizuota SAP S/4 HANA pagrindu. Įdiegti moduliai:
  + Finansų apskaitos (FI);
  + Biudžeto apskaitos (FM);
  + Atsargų apskaitos (MM-IM);
  + Pirkimų apskaitos (MM-PUR);
  + Ilgalaikio turto apskaitos (AA);
  + Valdymo apskaitos (CO);
  + Personalo valdymo (HR).
  1. FVAIS pagrindiniai techniniai komponentai:
     + APP: S4HANA ON PREMISE 2022 02 (05/2023) FPS;
     + DB: HANA DB 2.0 (2.00.070.00.1679989823);
     + OS: Red Hat Enterprise Linux v8.6.
  2. Naudotojai dirba per SAP GUI klientą bei FIORI web aplinką (HTML5, SAPUI5).

## **TIKSLAI, UŽDAVINIAI, VEIKLOS IR REZULTATAI**

* 1. Paslaugų pirkimo tikslas yra išplėsti turimos SAP S/4 HANA sistemos funkcionalumus įsigyjant Iždo ir rizikų valdymo modulį (toliau TRM).
  2. Uždaviniai:
     + Įdiegti TRM modulį pritaikant VLK reikmėms;
     + Užtikrinti reikalingas sąsajas su esamais SAP S/4 HANA moduliais;
     + Perkelti TRM reikalingus pagrindinius duomenis (Master Data) iš kitų modulių;
     + VLK poreikiams pritaikyti standartines ataskaitas ar kitus standartinius analizės įrankius.
  3. Tiekėjas kartu su pasiūlymu Perkančiajai organizacijai turi pateikti vykdomo projekto strategiją ir planą , kuris turi apimti šiuos etapus:
* Planavimas;
* Detali analizė;
* Projektavimas;
* Konstravimas;
* Testavimas;
* Mokymai;
* Diegimas;
* Duomenų migravimas;
* Bandomoji eksploatacija;
* Įvedimas į eksploataciją;
* Garantijos paslaugos.

**Nepateikus projekto strategijos ir plano Tiekėjo pasiūlymas bus atmestas ir toliau nebus vertinamas.**

**Tiekėjas ir Perkančioji organizacija galutinį projekto planą turi suderinti per 10 darbo dienų nuo Pirkimo sutarties sudarymo.**

* 1. Rezultatas – įgyvendinus 4.2. punkte nurodytus uždavinius įdiegtas bei ištestuotas VLK poreikiams pritaikytas TRM modulis.

## **FUNKCINIAI REIKALAVIMAI**

* 1. Įdiegti TRM modulį, VLK reikmėms pritaikant investavimo į vertybinius popierius apskaitos funkcionalumą;
  2. TRM turi būti paruoštas darbui tiek GUI, tiek FIORI aplinkose.
  3. Sukurti naudotojams atskirus TRM vaidmenis (roles) atitinkamai tik skaitymui bei pilnų teisių;
  4. Reikalinga lietuvių kalba aplikacijoje (GUI, FIORI) esant galimybei.

## **NEFUNKCINIAI REIKALAVIMAI**

* 1. Pateikti TRM reikalingas licencijas (5 VLK darbuotojai, neįskaitant Tiekėjo administratorių).
  2. Be papildomo mokesčio apmokyti darbui su TRM iki 5 VLK darbuotojų.
  3. Paruošti naujo modulio specifikaciją – naudotojo vadovą.

1. **KITI REIKALAVIMAI**
   1. Tiekėjas privalo būti oficialus VLK naudojamos SAP programinės įrangos gamintojo atstovas. **Teikėjas kartu su pasiūlymu turi pateikti siūlomos įrangos gamintojo (-ų) ar jo (-ų) atstovybės raštą** (-us), patvirtinantį (-ius), kad Tiekėjas yra įgaliotas parduoti programinę įrangą / licencijas ir teikti minėtos įrangos techninio aptarnavimo (priežiūros) paslaugas. **Nepateikus šių dokumentų Tiekėjo pasiūlymas bus atmestas ir toliau nebus vertinamas.**
   2. TRM privalo būti įdiegtas per 12 mėn. nuo sutarties įsigaliojimo pradžios. Po TRM įvedimo į eksploataciją turi būti teikiamos nemokamos 24 mėn. garantijos paslaugos pagal LR Civiliniame kodekse nustatytus garantijos suteikimo reikalavimus. Garantijos laikotarpio metu Tiekėjas turi taisyti klaidas bei funkcijų sutrikimus, atsiradusius tik dėl Tiekėjo kaltės. Garantijos laikotarpiu esančia klaida ar funkcijos sutrikimu yra laikomas IS atliekamų funkcijų neatitikimas (funkcijų neveikimas) naujo modulio techninėje specifikacijoje aprašytiems reikalavimams.
   3. **Svarbu:** Tiekėjai, siūlydami TRM diegimo paslaugas, privalo vadovautis Valstybės informacinių išteklių valdymo įstatymu (2011 m. gruodžio 15 d. Nr. XI-1807), 2014 m. vasario 25 d. Informacinės visuomenės plėtros komiteto prie Susisiekimo ministerijos direktoriaus įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“, 2024 m. gegužės 15 d. Lietuvos Respublikos Vyriausybės nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“, 2024 m. lapkričio 6 d. Lietuvos Respublikos vyriausybės nutarimu Nr. 945 „Dėl Lietuvos Respublikos vyriausybės 2018 m. rugpjūčio 13 d. nutarimo Nr. 818 „Dėl Lietuvos Respublikos kibernetinio saugumo įstatymo įgyvendinimo“ pakeitimo“ bei atsižvelgti į Lietuvos Respublikos standartus: LST ISO/IEC 12207:1995, LST ISO/IEC 20000-1:2015 bei LST ISO/IEC 27001.
   4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktuali redakcija 2022 m. gruodžio 13 d. įsakymas Nr. D1-401) 4 punkto 4.4.3. papunkčiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_