**paslaugų pirkimo–pardavimo sutarties**

**Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **FINANSŲ VALDYMO IR APSKAITOS INFORMACINĖS SISTEMOS IŽDO IR RIZIKOS VALDYMO MODULIO DIEGIMO PASLAUGOS** | | |
| **Sutarties data** | 2025-12- | **Sutarties numeris** | 1SUT- |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas/VLK** | 1.1.1. Pavadinimas | **Valstybinė ligonių kasa prie Sveikatos apsaugos ministerijos** |
| 1.1.2. Juridinio asmens kodas | 191351679 |
| 1.1.3. Adresas | Europos a. 1, 03505 Vilnius |
| 1.1.4. PVM mokėtojo kodas | LT100000950313 |
| 1.1.5. Atsiskaitomoji sąskaita | LT147300010125300912 |
| 1.1.6. Bankas, banko kodas | Swedbank, banko kodas 73000 |
| 1.1.7. Telefonas | +370 5 232 2222 |
| 1.1.8. El. paštas | el. paštas [vlk@vlk.lt](mailto:vlk@vlk.lt) |
| 1.1.9. Šalies atstovas | Direktorius Gytis Bendorius |
| 1.1.10. Atstovavimo pagrindas | VLK nuostatai |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas | **UAB ,,InnoForce“** |
| 1.2.2. Juridinio asmens kodas | 302676496 |
| 1.2.3. Adresas | Spaudos g. 7, 05132, Vilnius |
| 1.2.4. PVM mokėtojo kodas | LT100006469513 |
| 1.2.5. Atsiskaitomoji sąskaita | LT337290000009467308 |
| 1.2.6. Bankas, banko kodas | AS „Citadele banka“ Lietuvos filialas, SWIFT kodas INDULT2X |
| 1.2.7. Telefonas | +370 686 49573 |
| 1.2.8. El. paštas | info@innoforcegroup.com |
| 1.2.9. Šalies atstovas | Generalinis direktorius Mindaugas Mincė |
| 1.2.10. Atstovavimo pagrindas | Bendrovės įstatai |

|  |  |  |  |  |
| --- | --- | --- | --- | --- |
| **2. ATSAKINGI ASMENYS** | | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | | |  | |
| **2.2. Tiekėjo kontaktiniai asmenys, atsakingi už Sutarties vykdymą** | | |  | |
| **3. SUTARTIES DALYKAS** | | | | |
| **3.1. Sutarties dalykas** | | Tiekėjas įsipareigoja Sutartyje numatytomis sąlygomis suteikti Pirkėjui **Finansų valdymo ir apskaitos informacinės sistemos Iždo ir rizikos valdymo modulio diegimo paslaugas** (toliau – Paslaugos).  Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija). | | |
| **3.2. Pirkimo pavadinimas ir numeris** | | **Finansų valdymo ir apskaitos informacinės sistemos Iždo ir rizikos valdymo modulio diegimo paslaugos**  **Pirkimo ID 5123734** | | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Netaikoma | | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO**–**PRIĖMIMO TVARKA** | | | | |
| **4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą** | | Paslaugos turi būti suteiktos ne vėliau kaip per **12 (dvylika) mėn.** nuo Sutarties įsigaliojimo dienos. | | |
| **4.2. Paslaugų / jų dalies / etapo / periodo suteikimo termino pratęsimas** | | Taikoma, kaip numatyta Bendrųjų sąlygų 21 punkte. | | |
| **4.3. Užsakymų teikimo tvarka** | | Netaikoma | | |
| **4.4. Dėl minimalios Užsakymo vertės ar apimties** | | Netaikoma | | |
| **4.5. Pateikiami dokumentai** | | Kartu su Paslaugomis pateikiami šie dokumentai: Paslaugų perdavimo–priėmimo aktas, Sąskaita.  Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų. | | |
| **5. SUTARTIES KAINA IR ATSISKAITYMO TVARKA** | | | | |
| **5.1. Sutarčiai taikomas kainos apskaičiavimo būdas** | | **Fiksuotos kainos** kainodara | | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | | Pradinės Sutarties vertė yra **132 959,50 Eur** (vienas šimtas trisdešimt du tūkstančiai devyni šimtai penkiasdešimt devyni eurai ir 50 euro centų) **be PVM.**  PVM sudaro 27 921,50 Eur (dvidešimt septyni tūkstančiai devyni šimtai dvidešimt vienas euras ir 50 euro centų).  Sutarties kaina yra 160 881,00 Eur (vienas šimtas šešiasdešimt tūkstančių aštuoni šimtai aštuoniasdešimt vienas euras ir 00 euro centų) su PVM.  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį. | | |
| **5.3. Sutarties kainos / įkainių perskaičiavimas taikant peržiūros taisykles** | | Sutarties kaina / įkainiai bus perskaičiuojami:  5.3.1. dėl PVM tarifo pasikeitimo;  5.3.2. dėl kainų lygio pokyčio. | | |
| **5.3.1. Sutarties kainos / įkainių peržiūra dėl PVM tarifo pasikeitimo** | | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.  Perskaičiavimas įforminamas Susitarimu ne vėliau kaip per 30 (trisdešimt) dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos. | | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | | Netaikoma | | |
| **5.3.3. Sutarties kainos / įkainių peržiūra dėl kainų lygio pokyčio** | | 5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 8 procentus.  Sutarties kainos / įkainių peržiūra atliekama ne rečiau kaip kas 6 (šešis) mėnesius.  5.3.3.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.  5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.3.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.  5.3.3.6. Nauja Sutarties kaina / įkainiai apskaičiuojami pagal žemiau pateiktą formulę:  , kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina / įkainis (Eur be PVM)  k – pagal vartotojų kainų indeksą „J62 Kompiuterių programavimo, konsultacinė ir susijusi veikla“ apskaičiuotas suteiktų paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę :  , (proc.) kur  Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias suteiktų paslaugų indeksas „J62 Kompiuterių programavimo, konsultacinė ir susijusi veikla.  Indpradžia – laikotarpio pradžios datos (mėnesio) suteiktų paslaugų indeksas „J62 Kompiuterių programavimo, konsultacinė ir susijusi veikla“.. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.  5.3.3.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.3.9. Susitarimas turi būti sudarytas per 20 kalendorinių dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas. | | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | | Netaikoma | | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | Netaikoma | | |
| **5.5. Atsiskaitymo su Tiekėju terminas ir tvarka** | | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo priėmimo – perdavimo akto pasirašymo ir Sąskaitos gavimo dienos. | | |
| **5.6. Avansas** | | Netaikoma | | |
| **5.7. Avanso užtikrinimas** | | Netaikoma | | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | | |
| **6.1. Garantinis terminas** | | Taikoma, kaip nurodyta Techninės specifikacijos 7.1 punkte | | |
| **6.2. Terminas Paslaugų trūkumams pašalinti** | | Garantinio termino laikotarpiu ir (arba) bet kuriuo Sutarties galiojimo metu nustačius Paslaugų trūkumų, Tiekėjas turi **ne vėliau kaip** per 14 (keturiolikos) dienų nuo rašytinės pretenzijos gavimo dienos pašalinti Paslaugų trūkumus. | | |
| **6.3. Kokybinių kriterijų įgyvendinimo ir tikrinimo tvarka** | | Netaikoma | | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | | |
| **7.1. Sutarties vykdymui pasitelkiami subtiekėjai ir (ar) specialistai** | | Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. 2 „Pasiūlymas“ | | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas:  netesybomis (delspinigiais, bauda) | | |
| **8.2 Sutarties įvykdymo užtikrinimo galiojimo terminas** | | Netaikoma | | |
| **8.3. Sutarties įvykdymo užtikrinimo pateikimas** | | Netaikoma | | |
| **9. ŠALIŲ ATSAKOMYBĖ** | | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,05 (penkių šimtųjų) procento dydžio delspinigius nuo neapmokėtos sumos be PVM už kiekvieną vėlavimo dieną. | | |
| **9.2. Tiekėjui taikomos netesybos** | | 9.2.1. Jeigu Tiekėjas vėluoja suteikti Paslaugas arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,05 (penkių šimtųjų) procento dydžio delspinigius už kiekvieną uždelstą dieną nuo laiku nesuteiktų Paslaugų ar kitų sutartinių įsipareigojimų nevykdymo kainos be PVM.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,05 (penkių šimtųjų) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.2.3. Tiekėjas privalo sumokėti Pirkėjui netesybas per 20 kalendorinių dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | | 9.3.1. Nutraukus Sutartį dėl esminio Sutarties pažeidimo, mokama 15 000 Eur (penkiolika tūkstančių eurų) dydžio baudą.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 15 000 Eur (penkiolika tūkstančių eurų) dydžio bauda. | | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | | 1 000,00 Eur (vieno tūkstančio eurų) dydžio bauda už kiekvieną pažeidimo atvejį. | | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | | Netaikoma | | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | | 1 000,00 Eur (vieno tūkstančio eurų) dydžio bauda už kiekvieną pažeidimo atvejį | | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | Netaikoma | | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Netaikoma | | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais** **intelektiniais veiklos rezultatais nesilaikymo** | | 1 000,00 Eur (vieno tūkstančio eurų) dydžio bauda už kiekvieną pažeidimo atvejį | | |
| **9.10. Kitos netesybos** | | Netaikoma | | |
| **10. ESMINĖS SUTARTIES SĄLYGOS** | | | | |
| **10.1. Esminės Sutarties sąlygos** | | Paslaugų teikimo tvarka ir terminai, nustatyti Techninėje specifikacijoje | | |
| **10.2. Dideli arba nuolatiniai esminės Sutarties sąlygos vykdymo trūkumai** | | Tiekėjo esminiu Sutarties sąlygų vykdymo pažeidimu bus laikoma:  10.2.1. Dideli esminės Sutarties sąlygos vykdymo trūkumai yra: - jeigu Tiekėjas nesuteikia Paslaugų per Techninėje specifikacijoje nurodytą terminą ir (ar) esant pagristoms priežastims, per Užsakovo nustatytą papildomą protingą terminą, per kurį skaičiuojami Sutarties SD 9.2. p. p. numatyti delspinigiai už vėlavimą.  - Jei Tiekėjas be Užsakovo raštiško sutikimo pakeičia subtiekėją/ūkio subjektą ar jungtinės veiklos partnerį;  - jei Tiekėjas atsisako vykdyti Sutartį.  10.2.2. Nuolatiniai esminės Sutarties sąlygos vykdymo trūkumai yra:  - jei Paslaugų teikėjas pažeidžia Sutartyje nustatytus įsipareigojimus dėl konfidencialumo;  - jei Tiekėjas ne dėl Užsakovo kaltės per 1 mėnesį nuo tos dienos, kai paaiškėja, kad subtiekėjas/ūkio subjektas nekompetentingas vykdyti nustatytas pareigas ar negali eiti pareigų, į jo vietą nepaskiria kito Pirkimo dokumentuose nustatytus kvalifikacijos reikalavimus atitinkančio (jei Pirkimo dokumentuose subtiekėjams/ūkio subjektams pagal prisiimtų sutartinių įsipareigojimų dalį buvo keliami kvalifikaciniai reikalavimai) subtiekėjo/ūkio subjekto. | | |
| **11. SUTARTIES GALIOJIMAS IR KEITIMAS** | | | | |
| **11.1. Sutarties sudarymas ir įsigaliojimas** | | Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).  Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas **negali būti ilgesnis kaip 12 mėn.** | | |
| **11.2. Sutarties galiojimo termino pratęsimas** | | Netaikoma | | |
| **12. SUTARTIES NUTRAUKIMAS** | | | | |
| **12.1. Sutarties nutraukimo pagrindai** | 12.1.1. Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nurodytais atvejais ir nustatyta tvarka. | | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą/įkainius;  12.2.2. jeigu Tiekėjas pažeidžia Paslaugų pristatymo terminus ir priskaičiuotų netesybų už vėlavimą suma viršija 20 (dvidešimt) proc. Pradinės Sutarties vertės;  12.2.3. Tiekėjas pažeidžia Paslaugų pristatymo terminus ir dėl Paslaugų pristatymo vėlavimo Paslaugos tampa nebereikalingos;  12.2.4. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose ir (ar) kituose teisės aktuose nustatytų reikalavimų Paslaugoms;  12.2.5. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.6. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo.  12.2.7. paaiškėja, kad naudojamų Paslaugų kilmė yra iš valstybių ar teritorijų, nurodytų Viešųjų pirkimų įstatymo (toliau – VPĮ) 92 straipsnio 15 dalyje įvardytame sąraše.  12.2.8. paaiškėja, kad Tiekėjas, jo subtiekėjai, ūkio subjektai, kurių pajėgumais remiamasi, sutarties vykdymo metu naudojamos Paslaugos (įskaitant jos sudedamąsias dalis) gamintojas ar juos kontroliuojantys asmenys yra registruoti (juridiniai asmenys), yra nuolat gyvenantys (fiziniai asmenys) valstybėse ar teritorijose, nurodytose VPĮ 92 straipsnio 15 dalyje įvardytame sąraše.  12.2.9. paaiškėja, kad Tiekėjas, jo subteikėjai, ūkio subjektai, kurių pajėgumais remiamasi, sutarties vykdymo metu vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.  12.2.10. paaiškėja, kad Tiekėjas vykdant Sutartyje numatytus įsipareigojimus pasitelkia ar pasitelkė priešiškų valstybių piliečius (darbuotojus, subtiekėjus ir kt.), kai jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. | | | |
| **13. APLINKOS APSAUGOS IR SOCIALINIAI KRITERIJAI** | | | | |
| **13.1. Su perkamomis paslaugomis susiję aplinkos apsaugos kriterijai** | Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4 punkto 4.4.3 papunkčiu | | | |
| **13.2. Su perkamomis Paslaugomis susiję socialiniai kriterijai** | Netaikoma | | | |
| **14. BENDRŲJŲ SĄLYGŲ PAKEITIMAI IR PAPILDYMAI** | | | | |
| **14.1.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose. | | | |
| **14.2.** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  Sutarties Bendrųjų sąlygų 22.2 skyrius „Sutarties nutraukimas Pirkėjo iniciatyva“ papildomas 22.2.2.13 punktu, kuris išdėstomas taip:  „22.2.2.13. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (taikoma, jeigu Pirkėjas veikia srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar laikomas esminiu kibernetinio saugumo subjektu, nurodytu Lietuvos Respublikos kibernetinio saugumo įstatyme).“ | | | |
| **15. SUTARTIES PRIEDAI** | | | | |
| **15.1. Priedas Nr. 1** | Techninė specifikacija | | | |
| **15.2. Priedas Nr. 2** | Pasiūlymas | | | |
| **15.2. Priedas Nr. 3** | Susitarimas dėl asmens duomenų tvarkymo | | | |
| **16. ŠALIŲ ATSTOVŲ PARAŠAI** | | | | |
| **PIRKĖJAS** | | | | **TIEKĖJAS** |
| Direktorius Gytis Bendorius | | | | Generalinis direktorius  Mindaugas Mincė |

**\_\_\_\_\_\_\_\_\_\_\_\_\_\_**